Translate the text from Welsh to English.



 
Mae bron ¼ miliwn eiddo yng Nghymru yn wynebu perygl llifogydd, felly aeth Gweinidog yr Amgylchedd, Ynni a Materion Gwledig, Lesley Griffiths, ati heddiw (24 Mehefin), i lansio ymgynghoriad ar Strategaeth Genedlaethol newydd ar gyfer Rheoli Perygl Llifogydd ac Erydu Arfordirol yng Nghymru. 


Mae'r strategaeth newydd yn adeiladu ar ymrwymiad Llywodraeth Cymru i fuddsoddi dros £350 miliwn mewn rheoli perygl llifogydd ac erydu ar yr arfordir yn ystod oes y Llywodraeth hon. Mae cynigion yn y strategaeth i reoli perygl llifogydd ac erydu ar yr arfordir dros y degawd nesaf ac mae'n ystyried sut y gallwn feithrin gwell dealltwriaeth o’r risg a mynd i'r afael â hi mewn ffordd fwy cynaliadwy yn y dyfodol. 


Dywedodd Lesley Griffiths:



> Gall llifogydd ac erydu ar yr arfordir gael effaith drychinebus ar fywydau'r bobl maen nhw'n effeithio arnyn nhw ac mae'r strategaeth newydd hon yn tystio i’n hymrwymiad i barhau i gefnogi cymunedau ledled Cymru.    Bydd yn helpu i feithrin cydnerthedd, yn rhoi blaenoriaeth i fuddsoddi yn y cymunedau sydd yn y perygl mwyaf, ac yn golygu y bydd llai o bobl yn wynebu perygl.  
> 
> 
> Mae'n buddsoddiad yn gwneud gwahaniaeth mawr o ran rheoli'r risg sy'n wynebu cartrefi a busnesau. Fodd bynnag, o gofio bod y newid yn yr hinsawdd yn cael mwy a mwy o effaith, rhaid inni gyfleu'n glir i bobl y neges na allwn ni atal pob risg o ran llifogydd na phob risg i'r arfordir. Mae gan bawb ran i'w chwarae ac mae angen strategaeth hirdymor a mesurau priodol arnon ni i'n helpu i fynd i'r afael â'r heriau sy'n gysylltiedig â'r broblem fyd\-eang hon.  
> 
> 
> Mae'r strategaeth newydd yn cryfhau'n safbwynt ar atal llifogydd ac erydu arfordirol ac mae cysylltiadau rhwng y strategaeth honno a deddfwriaeth Gymreig a meysydd polisi er mwyn sicrhau nad ydyn ni'n creu problemau i genedlaethau'r dyfodol. Bydd y trywydd newydd rydyn ni'n ei ddilyn ar ddraenio cynaliadwy, ynghyd â'r gwaith a wnaed i ddiweddaru polisi cynllunio, yn helpu i ategu'r Strategaeth hon ac i sicrhau cysondeb ledled y wlad wrth fynd ati i reoli tir a dŵr. 
> 
> 
> Bydd hynny, yn ogystal â hyrwyddo ffyrdd naturiol o reoli perygl llifogydd, gan weithio gyda'r amgylchedd ar draws dalgylchoedd, yn ein helpu i barhau'n gydnerth yn y blynyddoedd sydd i ddod. Hoffwn i annog pawb i ddweud eu dweud ac i gymryd rhan yn yr ymgynghoriad.


Bydd yr ymgynghoriad ar y Strategaeth Genedlaethol ar gyfer Rheoli Perygl Llifogydd ac Erydu Arfordirol yn dechrau ddydd Llun 24 Mehefin ac yn para 12 wythnos, gan ddod i ben ar 16 Medi.







Translation:


 
With almost a quarter\-of\-a\-million properties in Wales at risk of flooding, the Minister for Environment, Energy and Rural Affairs, Lesley Griffiths, has today (24 June) launched a consultation on a new National Strategy for Flood and Coastal Erosion Risk Management in Wales.


The new strategy builds on the Welsh Government commitment to invest over £350 million in flood and coastal erosion risk management over the life of this Government. It sets out proposals to manage the risks from flooding and coastal erosion over the next decade and considers how we can better understand and address risk in a more sustainable way.


Lesley Griffiths said:



> Flooding and coastal erosion can have a devastating impact on the lives of those affected and this new strategy demonstrates our ongoing commitment to support communities across Wales. It will help build resilience, prioritise investment to the most at risk communities and prevent more people becoming exposed to risk.
> 
> 
> Our investment makes a real difference in managing risk to homes and businesses. However with the growing impact of climate change, we have to clearly communicate how we cannot prevent all flood and coastal risk. Everyone has a role to play and we need a long term strategy and appropriate measures to help us deal with the challenges that this global problem presents.
> 
> 
> The new strategy strengthens our stance on prevention and links with Welsh legislation and policy areas to ensure we do not store up problems for future generations. Our new direction on sustainable drainage and updates to planning policy will help to complement this Strategy and ensure a consistent national approach to the management of land and water.
> 
> 
> This, together with the promotion of natural methods of flood risk management, working with the environment across catchments, will help us remain resilient in the years to come. I urge everyone to have their say and get involved in the consultation.


The consultation on the National Strategy for Flood and Coastal Erosion Risk Management will begin on Monday 24th June and will last for 12 weeks ending on 16th September.